– Працую, канешне, – распавядае, – але стараюся арганізоўваць дзень так, каб праца прыносіла радасць, а не была цяжкім грузам. Ёсць у мяне агарод, саджаю ўсё па патрэбе. Маліны, клубніцы вырошчваю, нарыхтовак на зіму раблю шмат. І ў лесе як дома, грыбоў назбіраю – сама здзіўляюся, як паспяваю іх парадкаваць, а яшчэ ж і на продаж лісічкі нашу. Пенсія ў мяне добрая, але калі гэта лішняя капейка перашкаджала? Грошы не каплю, укладваю ў нерухомасць, – смяецца, – у хату сваю, дзецям-унукам на падарункі трачуся ды і на сябе, любімую, не шкадую.